Eesti poiste U14 GP turniiril jäi alistamatuks Petrik Tamtik – TENNISNET.EE
Tallinnas Tondi tennisekeskuses toimus nädalavahetusel kuni 14 aastaste poiste GP turniir. Turniirist osavõtjaid oli rohkesti, paremus selgitati kolmes tugevusgrupis. Tugevaima grupi turniiri võitis tabelis esimest asetust omanud Petrik Tamtik.
Finaalis alistas Tamtik kolmanda paigutusega Robert Raagi 6:0 6:4, poolfinaalis sai turniirivõitja jagu Indrek Herman Raudkivist 6:2 6:2. Raag võitis poolfinaalis Adrian Koroljovi 6:2 6:4.
Tugevama grupi lohutusturniiri parim oli Andree Karel Kalle.
Teises tugevusgrupis sai esikoha asetamata noormängija Markus Valtson, kes alistas avavoorus pingelises matšis teise asetuse Edwin Averjanovi, seejärel sai jagu endast paar aastat vanemast Sten-Markus Sepast ning poolfinaalis ka Hugo Roberto Loidist. Finaalis oli Valtson parem noorukesest Klim Paškovist 6:3 6:0. Paškov seljatas nelja parema seas samuti alles 2008. aastal sündinud Kristofer Karise ülimalt dramaatilises matšis 7:5 5:7 6:4.
Teise grupi lohutusturniiril jäi võitmatuks Edwin Averjanov.
Kolmandas grupis püsis võitmatuna Patrik Rainer Kaljula. Alistanud poolfinaalis Markkus Niidase 6:3 6:0, võitis Kaljula finaalis ka Robert Lehiste märksa tasavägisemas mängus 7:6 (7) 6:2. Lehiste oli poolfinaalis omakorda parem Sten Markus Ehavaldist 4:6 6:3 7:6(3).
Kolmanda tugevusgrupi lohutusturniiri võitjaks krooniti Markus Mikomägi.
Eelmine Katarina Brit Esken teenis ilusa turniirivõidu
Järgmine Andy Murray võitis esimese turniiri pärast puusaoperatsiooni